Lakabu

Lakabu ni jina la kupanga analojipa au analopewa mtu kutokana na sifa fulani alizonazo kimaumbile ama kiutendaji. 

Kwa mfano baadhi ya waandishi hujipa majina kurejelea uwezo walionao katika utunzi wa kazi fulani za kifasihi, ama watu wakamsifia mhusika fulani kwa kumpa jina kando na lile lake asilia.

 Historia ya Lakabu 
Lakabu ni kipengele cha zamani kinachotokana na mawasiliano ya mdomo miongoni mwa jamii za Kiswahili. Katika jamii za awali, majina ya utani yalikuwa yakitolewa kulingana na matendo, tabia, au mwonekano wa mtu. Kwa mfano, mtu aliyekuwa hodari katika uvuvi angepewa Lakabu kama "Papa wa Bahari", ikimaanisha mtaalamu wa shughuli za baharini.

Asili ya Lakabu pia inahusiana na sanaa za kijadi kama ngoma, hadithi, na mashairi, ambako maneno yenye maana fiche yalitumiwa kuburudisha, kuonya, au kutoa heshima. Kadri jamii za Kiswahili zilivyoendelea, matumizi ya Lakabu yaliimarika na kuingizwa hata katika mawasiliano rasmi, kama vile siasa na dini.

Jamii:Lugha